**Nariadenie zo 4 apríla 2023 o minimálnej tarife za službu doručovania kníh**

NOR: MICE2228102A
ELI: https://www.legifrance.gouv.fr/eli/arrete/2023/4/4/MICE2228102A/jo/texte
Ú. v. Francúzskej republiky č. 0083 zo 7 apríla 2023
Text č. 22

Minister hospodárstva, financií a priemyselnej a digitálnej suverenity a ministerka kultúry,
so zreteľom na smernicu Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti,
so zreteľom na zákon č. 81-766 z 10. augusta 1981, v znení zmien, týkajúci sa cien kníh, najmä na jeho článok 1 v znení vyplývajúcom z článku 1 zákona č. 2021-1901 z 30. decembra 2021 zameraného na posilnenie knižného trhu a posilnenie rovnosti a dôvery medzi jej aktérmi,
so zreteľom na rozhodnutie Regulačného úradu pre elektronickú komunikáciu, poštu a distribúciu tlače č. 2022-1397 z 5. júla 2022,
so zreteľom na oznámenie 2022/0683/F adresované Európskej komisii 13. októbra 2022 a na odpovede Európskej komisie zo 16. januára 2023,
týmto nariaďujú:

**Článok 1**

Minimálna tarifa za službu doručovania kníh uvedenú v článku 1 štvrtom odseku uvedeného zákona z 10. augusta 1981 je stanovená na:

3 EUR vrátane všetkých daní za každú objednávku pozostávajúcu z jednej alebo viacerých kníh, ktorých nákupná hodnota pri nových knihách je nižšia ako 35 EUR vrátane všetkých daní;
- viac ako 0 EUR vrátane všetkých daní za každú objednávku pozostávajúcu z jednej alebo viacerých nových kníh, ktorých nákupná hodnota pri nových knihách sa rovná alebo je vyššia ako 35 EUR vrátane všetkých daní.

Takto stanovená minimálna tarifa sa vzťahuje na službu doručenia objednávky bez ohľadu na počet balíkov tvoriacich túto objednávku.
Službu doručenia hradí kupujúci spolu s platbou za objednávku.

**Článok 2**

Toto nariadenie bude uverejnené v Úradnom vestníku Francúzskej republiky a nadobudne účinnosť šesť mesiacov po jeho uverejnení.

Ukutočnené 4. apríla 2023.

Ministerka kultúry,
Rima Abdul-Malak

Minister hospodárstva, financií a priemyselnej a digitálnej suverenity,
Bruno Le Maire